
Ko te “mahi” i te pūtaiao hei mahi ā-ringa, koia tētahi ara mātauranga ki te akotanga pūtaiao pērā i ērā atu, pēnei i kōrero pūtaiao, te tuhi pūtaiao, te pānui pūtaiao me te whakaatu pūtaiao. Heoi anō, tē taea ngā ariā pūtaiao te whakaahua i ngā wā katoa mā te mahi ā-ringa, mā ngā haerenga i waho rānei, nō reira, ka hiahiatia ngā ngohe rerekē hei whakaatu i aua ariā. E arotahi ana tēnei mātai ki te kaha o ngā kōrerorero whakatiputahi mā ngā kaiako kia ako ai mō ā rātou ākonga, ō rātou manako ataata mō te ako pūtaiao i te akomanga pūtaiao kura tuarua. Ko te tātaringa o te whakamahi ataata hei taonga takawaenga i takea ma i tētahi ara whakamārama kua whakaahuatia hei uinga āronga-kaiwhaiwāhi, kua whakamahi i ngā anga ariā maha hei whakatipu tirohanga tika mō ngā āhuatanga ka kitea, me ngā rāhuitanga, o te ako mā te ataata. Nā te wawao o te kōrerorero whakatiputahi i kite mātou ka whakaahei te ataata i te akotanga o ngā ariā pūtaiao, heoi, he whakaware ki ngā ākonga ētahi āhuatanga o te ataata-whakairoiro, ā, i herea ai tō rātou ako. E totohe ana mātou kia tuhia ki ngā topenga ataata hei taonga ā-ahurea te kare-ā-roto e hangā ai ngā wā mā ngā ākonga ki te whai wāhi ki ngā ariā pūtaiao. Heoi anō, ko te kite i ngā mōhiohio whai mana i roto i ngā ataata hei meka me te kore wero i aua meka, he wāhi mahue tērā hei whakawhaiahua i te māramatanga o ngā ākonga he mea pūtake-taunaki te mātauranga pūtaiao, he mea ka taea te whakawāwā. Ko ngā hiranga mō te hoahoatanga ara mātauranga ka akiaki i te tū whakawāwā hei tūhura i te hanganga poripori me te whakawhitiwhiti i ngā ariā pūtaiao te mea i matapakia i roto.

